Talous- ja sosiaalikomitean lausunto aiheesta "Komission toinen kertomus yhteisön energialainsäädännön uudelleenarvioinnista" ja "Komission tiedonanto Euroopan parlamentille ja neuvostolle useiden yhteisön energia-alaa koskevien säännösten kumoamisesta"



Virallinen lehti nro C 066 , 03/03/1997 s. 0038



Talous- ja sosiaalikomitean lausunto aiheesta: "Komission toinen kertomus yhteisön energialainsäädännön uudelleenarvioinnista", ja "Komission tiedonanto Euroopan parlamentille ja neuvostolle useiden yhteisön energia-alaa koskevien säännösten kumoamisesta" () (97/C 66/11) Euroopan unionin neuvosto päätti 22. lokakuuta 1996 Euroopan yhteisön perustamissopimuksen 198 artiklan mukaisesti pyytää talous- ja sosiaalikomitean lausunnon edellä mainituista kertomuksesta ja tiedonannosta. Asian valmistelusta vastannut energia-, ydinvoima- ja tutkimusjaosto antoi lausuntonsa 12. marraskuuta 1996. Esittelijänä oli Claus-Benedict von der Decken. Talous- ja sosiaalikomitea hyväksyi 27. ja 28. marraskuuta 1996 pidetyssä 340. täysistunnossaan (marraskuun 27. päivän kokouksessa) seuraavan lausunnon. Äänestyksessä annettiin 106 ääntä puolesta, kolme vastaan, ja kaksi pidättyi äänestämästä. 1. Johdanto 1.1. Komissio aloitti yhteisön energialainsäädännön uudelleenarvioinnin vuonna 1995 (26. heinäkuuta 1995 annettu asiakirja KOM(95) 391 lopull.) tarkoituksenaan energialainsäädännön keventäminen, yksinkertaistaminen sekä tarpeen vaatiessa ajanmukaistaminen. Tällä erää käsiteltävä asiakirja on kyseisen tarkistuksen toinen osa. 1.2. Komission ensimmäinen tarkistus rajoittui energian ja öljyn järkevään kulutukseen, ja siinä käsiteltiin vain osaa asianomaisesta lainsäädännöstä, toisin sanoen 17:ää säädöstä, joista useimmat oli hyväksytty vuosina 1972 1976 joko neuvostossa (15 säädöstä) tai komissiossa (kaksi säädöstä). 1.3. Tarkistuksen perusteella komissio ehdotti kymmenen säädöksen kumoamista lähinnä siksi, että niillä ei ole enää käytännön merkitystä tai ne ovat vanhentuneet lainsäädäntöprosessin kehityttyä. Muut säädökset oli määrä säilyttää, kolme määräaikaisesti. Neljän säädöksen kumoaminen edellytti komitean kuulemista. Komitea kannatti kumoamista 26. lokakuuta 1995 antamassaan lausunnossa (). 1.4. Saman yhteisölakien tarkistuksen yhteydessä komissio ehdotti myös yhteisön edun mukaisten öljy-, maakaasu- ja sähköalan investointihankkeiden komissiolle ilmoittamista koskevan asetuksen uudelleen muotoilua ja yksinkertaistamista (). Komitea antoi 26. lokakuuta 1995 aiheesta lausunnon (). Uusi asetus hyväksyttiin 22. huhtikuuta 1996 (). 1.5. Uusimmassa kertomuksessaan komissio jatkaa yhtäältä ensimmäisessä kertomuksessa käsittelemiensä säädösten tarkastelua ja toisaalta laajentaa käsittelyn koskemaan luonnonkaasu- ja sähköalaa. Komissio on näin ollen tutkinut 18 pääasiassa vuosien 1968 1980 aikana hyväksyttyä säädöstä, joista kuusi koskee öljyalaa, yksi luonnonkaasualaa, kolme sähköalaa ja seitsemän järkevää energiankulutusta. Luetteloon kuuluu myös yleissäädös yhteisön energiahuoltotilannetta koskevien tietojen toimittamisesta. 1.6. Komissio suosittaa lainsäädännön tarkistusta seuranneiden johtopäätösten perusteella viiden säädöksen kumoamista sekä joidenkin pitämistä voimassa määräaikaisesti (seitsemän säädöstä) tai pysyvästi (kuusi säädöstä). Viimeksi mainittujen voimassaolon jatkamiselle on esitettävä perusteluraportti tuonnempana. Säädösten kumoamisehdotukset sisältyvät komission raporttia seuraavaan tiedonantoon. Vain kolmen säädöksen kumoaminen vaatii ehdottomasti komitean kuulemista eikä komiteaa kuultu alunperinkään kahta muuta säädöstä hyväksyttäessä. 1.7. Komissio katsoo saaneensa tämän toisen raportin myötä päätökseen EY:n perustamissopimukseen perustuvan energialainsäädännön tarkistuksen ainakin sen nykyisen muodon osalta. Komissio ilmoittaa aikovansa laatia vielä kolmannen tarkistusraportin, joka koskisi tällä kertaa EHTYn ja Euratomin perussopimuksiin pohjautuvien säädösten tarkistamista. 1.7.1. Komissio ilmoittaa jo nyt, että se aikoo tulevaisuudessa eritellä säännöllisesti yhteisön energia-alan lainsäädäntöä. Erittelyn tulokset esitetään joka toinen vuosi julkaistavan energiapoliittisen kertomuksen yhteydessä, jonka komissio on luvannut antaa. 2. Yleistä 2.1. Komitea hyväksyy aiemmin antamansa lausunnon mukaisesti täysin tämän toisen kertomuksen, sillä siinä konkretisoituu lupaus, jonka komissio antoi yhteisön energialainsäädännön ensimmäisellä tarkistuskerralla. Komitea panee tyytyväisenä merkille, että kertomuksessa on mukana aiemmin käsittelemättä jääneet alat ja että siinä lisäksi täydennetään yhteisölainsäädännön tarkastelua kahden ensimmäiseen kertomukseen sisältyneen alan osalta. 2.1.1. Nämä toimet ovat itse asiassa vastaus pyyntöön, jonka komitea teki komissiolle edellisessä lausunnossaan. Komitea mainitsi kyseisessä lausunnossa esimerkkinä useita säädöksiä, joita olisi myös syytä tarkastella. 2.2. Komitea on tyytyväinen erityisesti siihen, että useat sen esittämät huomautukset ja suositukset, joihin viitataan myös tässä lausunnossa, ovat johtaneet jatkotoimiin. 2.3. Komitea huomauttaa, että joulukuussa 1995 annettu valkoinen kirja "Euroopan unionin energiapolitiikka" (KOM(95) 682 lopull.) on auttanut selkiyttämään energiapoliittista ympäristöä, johon myös tämä yhteisölainsäädännön tarkistus kuuluu. Komitea pahoitteli komission ensimmäistä kertomusta käsitellessään kyseisen ympäristön puuttumista. Komitea korostaa kuitenkin jälleen, että tarkistus on järkevää vain, jos sen avulla voidaan lisätä yhteisön energia-alan toiminnan tarkoituksenmukaisuutta, yhtenäisyyttä ja tehokkuutta erityisesti niiden tavoitteiden ja suuntausten osalta, jotka määritellään neuvoston 23. marraskuuta 1995 () ja 8. heinäkuuta 1996 () antamissa päätöslauselmissa, ja päästä pelkkää "lainsäädännöllistä siivousta" pitemmälle. 2.4. Komitea toteaa, että käsitellyistä kahdeksastatoista säädöksestä kuusi on sellaisia, joiden osalta komissio ei esitä lopullisia johtopäätöksiä, mutta ehdottaa kuitenkin niiden säilyttämistä luvaten esittää myöhemmin perusteluraportit. Näin ollen komitea ei voi tässä vaiheessa arvioida, onko kyseisten säädösten säilyttäminen perusteltua vai ei. 2.4.1. Komitea pahoittelee, että sen suosituksista huolimatta komissio ei ole käyttänyt tarkistusten välistä vuotta hyväkseen ja laatinut näitä kertomuksia, jotta päätelmät olisi saatu asianosaisten toimielinten käsittelyyn tämän toisen arvioinnin yhteydessä. 2.4.2. Komitea muistuttaa, että se pyysi edellisessä lausunnossaan komissiota laatimaan kertomuksen erityisesti neuvoston suositusten 76/495/ETY ja 82/604/ETY asianmukaisesta toimeenpanosta jäsenvaltioissa. 2.4.3. Komitea korosti myös niiden perustelujen riittämättömyyttä, jotka olivat saaneet komission ehdottamaan 25. lokakuuta 1977 annetun, energian järkevää kulutusta teollisuusyrityksissä käsittelevän suosituksen 77/713/ETY () säilyttämistä. Komissio aikookin nyt laatia kyseistä suositusta koskevan perusteluraportin. Perustelujen riittämättömyys on vaikeuttanut suosituksen säilyttämispäätöksen arviointia. 2.4.4. Komitea on tyytyväinen, että komissio kannattaa sen näkemystä. Komitea arvioi kuitenkin, toisin kuin komissio, että yhteisön energia-alan lainsäädännön tarkistus saadaan loppuun vasta, kun kyseiset kertomukset on esitetty ja niiden päätelmät arvioitu. 2.4.4.1. Komitealle on ilmoitettu, että komissio uskoo saavansa nämä kertomukset valmiiksi vuoden 1997 puolivälissä. Komitea toivoo, että tätä määräaikaa noudatetaan. Olisi kuitenkin ollut toivottavaa, että komissio olisi antanut asiassa selkeän sitoutumuksen tarkasteltavana olevan kertomuksen yhteydessä. 2.4.5. Komitea kiinnittää jälleen kerran huomiota komission tarkistustyön rajoittuneisuuteen. Komission tekemät kumoamisehdotukset ovat ennemminkin pelkkää "lainsäädännöllistä siivousta" kuin yhteisön voimassaolevan lainsäädännön todellista keventämistä ja yksinkertaistamista, koska kyseiset säädökset ovat joka tapauksessa vanhentuneita tai menettäneet merkityksensä. 2.4.5.1. Komitea painottaakin energia-alan voimassaolevan lainsäädännön kodifiointia, johon komission olisi komitean mielestä välttämättä ryhdyttävä. 2.5. Komitea hyväksyy komission tiedonantoon sisältyvät kumoamisehdotukset, erityisesti ne, joista siltä on virallisesti pyydetty lausunto. 2.5.1. Komitea on erityisen tyytyväinen, että komissio haluaa kumota neuvoston 14. helmikuuta 1977 tekemän päätöksen 77/186/ETY () raakaöljyn ja öljytuotteiden viennistä jäsenvaltioista toiseen hankintavaikeuksien ilmetessä. Ensimmäisen tarkistuksen yhteydessähän komissio totesi, että päätöksen jättäminen voimaan toistaiseksi oli välttämätöntä. 2.5.1.1. Näin ollen komissio yhtyy komitean aiemmin esittämiin oikeutettuihin epäilyksiin, ettei päätös sovi yhteen perustamissopimuksen sisämarkkinamääräysten kanssa, minkä vuoksi komitea suositti päätöksen kumoamista. 2.5.2. Komitea toteaa myös, että komissio ehdottaa tällä kertaa jäsenvaltioiden velvollisuudesta ylläpitää fossiilisten polttoaineiden varastojen vähimmäistasoa lämpövoimalaitoksissa annetun direktiivin 75/339/ETY () kumoamista. Ensimmäisessä kertomuksessaan komissio arvioi myös tämän direktiivin tilapäisen säilyttämisen välttämättömäksi, kunnes uudet kriisinhallintatoimet hyväksyttäisiin. 2.5.2.1. Komitea kannattaa tätä suunnanmuutosta suositeltuaan itse aikoinaan kyseisen direktiivin kumoamista, koska sen säilyttämisestä ei voitu osoittaa olevan hyötyä. 2.5.2.2. Komitea toteaa yleisellä tasolla aiemmin ilmaistun mielipiteensä mukaisesti, että säädöksen vanhentuminen lainsäädännölliseltä kannalta vain osittain tai sen jättäminen korvaamatta soveltuvammilla määräyksillä eivät yksin riitä syyksi pitää se voimassa edes väliaikaisesti. 2.5.2.3. Komitea korostaa, että kun otetaan huomioon tällaisen tarkistustyön tavoitteet, säädöksen säilyttämistä vaikka vain väliaikaisestikin voidaan perustella lähinnä vain yhteisölle koituvalla lisäarvolla. 3. Erityistä 3.1. Öljyä ja kriisitoimia koskeva lainsäädäntö 3.1.1. Komitea pahoittelee, ettei alalla ole kuluneen vuoden aikana tapahtunut poliittista kehitystä. Komitea panee merkille komission lupauksen antaa vuonna 1997 tiedonanto kriisitoimista ja erityisesti öljyvarastoista sekä niiden hallinnan koordinoinnista. 3.1.1.1. Komitea korostaa, että kyseessä on energiapolitiikan ala, jota on sen kauan kestäneen vaikutuksen vuoksi erityisen tarpeen ajanmukaistaa, järkiperäistää ja sopeuttaa uuteen eurooppalaiseen ja kansainväliseen lainsäädäntöön. 3.1.1.2. Komitea muistuttaa huomioista, joita se teki ensimmäisestä komission kertomuksesta antamassaan lausunnossa. Erityisesti on syytä mainita yhteisön lainsäädännön keventäminen ja yksinkertaistaminen kyseisellä alalla. Samalla tulisi hyväksyä uusia kriisinhallintavälineitä. Yhteisön toiminta saisi siitä aikanaan vain lisätehoa. 3.1.1.3. Komitea toivoo, että puheena olevaa tiedonantoa seuraisi mitä pikimmin uusia ehdotuksia ja että nämä ehdotukset olisivat yllä esitetyn suuntaisia. 3.1.2. Toukokuun 4. päivänä 1976 annetun raakaöljyn ja öljytuotteiden hinnoista tiedottamiseen ja niitä koskeviin neuvotteluihin sovellettavaa yhteisön menettelyä koskevan direktiivin 76/491/ETY () osalta komitea panee merkille, että komissio aikoo ehdottaa uutta säännöstöä, joka johtaisi kyseisen direktiivin kumoamiseen. 3.1.2.1. Komitea toteaa, että ehdotus olisi ristiriidassa komission ensimmäisen kertomuksen päätelmien kanssa, joissa pidettiin välttämättömänä direktiivin säilyttämistä, kunhan sen soveltamistapoja yksinkertaistetaan. 3.1.2.2. Komitea huomauttaa, että komissio perustelee tätä uutta lähestymistapaa markkinarakenteiden muutoksilla. Muutoksien luonnetta ei ole ikävä kyllä tarkennettu, joten uuden suuntauksen tarkoituksenmukaisuutta ei voida arvioida. Tilanne ei täytä avoimuuden vaatimusta, jonka tulee liittyä kaikkeen yhteisön voimassaolevan lainsäädännön tarkistukseen. Komitea pahoitteli asiaa jo ensimmäisen kertomuksen yhteydessä. 3.1.2.3. Komitea toteaa lisäksi, että uuden direktiiviehdotuksen päivämäärästä ei ole annettu mitään tietoa. 3.2. Energian tehokasta käyttöä koskeva lainsäädäntö 3.2.1. Komitea pahoittelee jälleen kerran, ettei komissio ole ilmoittanut määräpäivää, jolloin se aikoo antaa direktiiviehdotuksen sähköuunien energiakulutuksen osoittamisesta merkinnöin annetun direktiivin 79/531/ETY () muuttamisesta. 3.2.2. Komitea panee merkille perusteet, jotka saavat komission suosittelemaan 4. toukokuuta 1976 annetun, kaupunkien matkustajaliikenteen kuluttaman energian järkevää käyttöä koskevan suosituksen 76/495/ETY () säilyttämistä kuitenkin niin, että siitä annetaan perusteluraportti. 3.2.2.1. Komitea kiinnittää tässä yhteydessä komission huomion huomautuksiin ja suosituksiin, joita komitea teki 30. toukokuuta 1996 antamassaan lausunnossa aiheesta "Vihreä kirja Kansalaisten verkko: Euroopan julkisen henkilöliikenteen mahdollisuuksien hyödyntäminen" (KOM(95) 601 lopull.) (). 3.2.3. Lausunnossaan ensimmäisestä kertomuksesta komitea korosti erityisesti niiden perustelujen riittämättömyyttä, jotka saivat komission ehdottamaan 13. helmikuuta 1978 annetun direktiivin 78/170/ETY () säilyttämistä. Direktiivi käsittelee sisätilojen lämmittämiseen ja kuuman veden tuottamiseen käytettävien lämmönkehittimien suorituskykyä uusissa ja olemassa olevissa muissa kuin teollisuusrakennuksissa sekä lämpöeristystä ja kuuman talousveden jakeluputkien eristämistä uusissa rakennuksissa, jotka eivät ole teollisuusrakennuksia. 3.2.3.1. Komitean mielestä komission analyysin tekijöistä ei voinut päätellä, että direktiivi säilyttäisi merkityksensä järkevän energiankäytön tavoitteiden ja direktiivin erityistavoitteiden yhteydessä varsinkin, kun komissio itse tähdensi direktiivin peruspuutteita ja niistä johtuvaa sovellusten vaihtelevuutta jäsenvaltioissa. 3.2.3.2. Komitea harmittelee, ettei komissio anna tämän uuden kertomuksen yhteydessä lisätietoja, joiden avulla komitea voisi esittää nyt tosiasioihin perustuvan arvionsa. 3.2.3.3. Niinpä komitea ehdottaa komissiolle, että se antaisi perusteluraportin myös kyseisen direktiivin täytäntöönpanosta. Mikäli direktiivin säilyttäminen osoittautuu perustelluksi yhteisöllisen lisäarvon kannalta, komission olisi lisäksi annettava ehdotuksia direktiivin yhdenmukaisen soveltaminen takaamiseksi ja direktiivin vaikutuksen tehostamiseksi kaikissa jäsenvaltioissa. 4. Lisähuomioita 4.1. Komitea kannattaa komission aikomusta laatia joka toinen vuosi analyysi voimassaolevasta energialainsäädännöstä. 4.2. Komitea ehdottaa kuitenkin, että kuten pk-yritysten kohdalla, myös energia-alaa koskeviin uusiin ehdotuksiin liitettäisiin selvitys arvioiduista vaikutuksista, jolloin toiminta olisi mielekkäämpää ja perustellumpaa. 4.2.1. Komitea muistuttaa tässä yhteydessä ehdottaneensa aiemmin niin ikään, että kaikkiin uusiin säädöksiin tulisi tarpeen mukaan liittää määräyksiä, joilla kumottaisiin samalla vanhentuneeksi käyvät säädökset. 4.2.2. Omaksumalla tällaisen lähestymistavan komissio edistäisi paitsi kyseisen toiminnan tavoitteena olevaa yhteisölainsäädännön järkiperäistämistä, myös yhteisötoimien näkyvyyttä ja yhdenmukaisuutta energia-alalla. Bryssel, 27. marraskuuta 1996. Talous- ja sosiaalikomitean puheenjohtaja Tom JENKINS () EYVL N:o C 272, 18.9.1996, s. 9-10 () EYVL N:o C 18, 22.1.1996, s. 103 () EYVL N:o C 346, 23.12.1995, s. 10 () EYVL N:o C 18, 22.1.1996, s. 107 () EYVL N:o L 102, 25.4.1996, s. 1 () EYVL N:o C 327, 7.12.1995, s. 3 () EYVL N:o C 224, 1.8.1996, s. 1 () EYVL N:o L 295, 18.11.1977, s. 3 () EYVL N:o L 61, 5.3.1977, s. 23 () EYVL N:o L 153, 13.6.1975, s. 35 () EYVL N:o L 140, 28.5.1976, s. 4 () EYVL N:o L 145, 13.6.1979, s. 7 () EYVL N:o L 140, 28.5.1976, s. 16 () EYVL N:o C 212, 22.7.1996, s. 77 () EYVL N:o L 52, 23.2.1978, s. 32